ที่ มท ๐810.7/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

(วัน เมษายน 2566

เรื่อง การอบรมการประเมินประสิทธิภาพขององค์กรปกครองส่วนท้องถิ่น ผ่านสื่ออิเล็กทรอนิกส์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แบบรายงานการแต่งตั้งทีมประเมินฯ จำนวน 1 ฉบับ

สิ่งที่ส่งมาด้วย 2. แบบตอบรับเข้าร่วมการอบรม จำนวน 1 ฉบับ

3. QR Code กำหนดการและเอกสารประกอบการอบรม จำนวน 1 ฉบับ

ด้วยกรมส่งเสริมการปกครองท้องถิ่นได้กำหนดจัดการอบรมการประเมินประสิทธิภาพ  
ขององค์กรปกครองส่วนท้องถิ่น ผ่านสื่ออิเล็กทรอนิกส์ ระบบ Webex แบบ Cloud Meeting ระหว่างวันที่   
27 - 28 เมษายน 2566 เวลา 09.00 – 17.00 น. เพื่อชี้แจงแนวทางการประเมินประสิทธิภาพขององค์กรปกครองส่วนท้องถิ่น ประจำปี 2566 ให้กับทีมประเมินประสิทธิภาพขององค์กรปกครองส่วนท้องถิ่นมีความรู้ความเข้าใจในแนวทางการตรวจประเมินให้เป็นมาตรฐานเดียวกัน

ในการนี้ ขอความร่วมมือจังหวัดดำเนินการ ดังนี้

1. แต่งตั้งทีมประเมินประสิทธิภาพขององค์กรปกครองส่วนท้องถิ่น ประจำปี 2566 ทีมละ 4 คน ประกอบด้วยข้าราชการสำนักงานส่งเสริมการปกครองท้องถิ่นจังหวัด และท้องถิ่นอำเภอ และมอบหมายให้ทีมประเมินฯ ซึ่งรับผิดชอบ ด้านที่ 1 การบริหารจัดการ ตรวจประเมินด้านที่ 5 ธรรมาภิบาล อีกด้านหนึ่งด้วย   
สำหรับจำนวนทีมให้แต่งตั้ง โดยพิจารณาตามความเหมาะสม และจำนวนองค์กรปกครองส่วนท้องถิ่น การมอบหมายหน้าที่ในการตรวจประเมินของทีมประเมินฯ ให้พิจารณามอบหมายให้ตรวจประเมินองค์กรปกครองส่วนท้องถิ่น   
ที่ไม่ใช่ข้าราชการผู้นั้นปฏิบัติหน้าที่อยู่ (ข้ามพื้นที่ตำบลหรืออำเภอในจังหวัด) ยกเว้นกรณีมีข้าราชการไม่เพียงพออาจมอบหมายตรวจประเมินในพื้นที่ที่ปฏิบัติงานได้ ให้จัดส่งแบบรายงานการแต่งตั้งทีมประเมินฯ พร้อมสำเนาคำสั่งแต่งตั้งทีมประเมินฯ ทั้งนี้ ให้กรมส่งเสริมการปกครองท้องถิ่น ทั้งทางเอกสารและทางไปรษณีย์อิเล็กทรอนิกส์ [dla0810\_7@dla.go.th](mailto:dla0810_7@dla.go.th) ภายในวันอังคารที่ 2 พฤษภาคม 2566

2. แจ้งสำนักงานส่งเสริมการปกครองท้องถิ่นจังหวัดคัดเลือกผู้แทนทีมประเมินฯ จำนวน 10 คน   
เข้าร่วมการอบรมฯ ผ่านสื่ออิเล็กทรอนิกส์ผ่านระบบ Webex แบบ Cloud Meeting ระหว่างวันที่ 27 – 28 เมษายน 2566 เวลา 09.00 – 17.00 น. และแจ้งรายชื่อผู้เข้าร่วมการอบรมผ่าน Google Form ภายในวันอังคารที่ 25 เมษายน 2566รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ......................................

ผอ.กพส. ...................................

ผอ.กง.บด. ................................

นวผ.ปก. ....................................

นวผ.ปก. ....................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายอานนท์ เพชรหนู โทร. 08 4878 5970